

REPUBLIKA HRVATSKA

KARLOVAČKA ŽUPANIJA

GRAD DUGA RESA

**G r a d s k o v i j e ć e**

KLASA: 021-05/18-01/01

URBROJ: 2133/03-01/09-18-

Duga Resa, 18. svibanj 2018.g.

**Z A P I S N I K**

**11. sjednice Gradskog vijeća Grada Duge Rese, održane 18. svibnja 2018. g.,**

**s početkom u 9 sati, u gradskoj vijećnici**

Sjednicom Gradskog vijeća predsjeda predsjednik Gradskog vijeća Ivan Moguš. Otvorio je sjednicu Gradskog vijeća i pozdravio nazočne.

Na sjednicu su pozvani:

- vijećnici Gradskog vijeća

- gradonačelnik Tomislav Boljar i zamjenici gradonačelnika Katarina Srakočić i Miroslav Furdek koji su nazočni

- predsjednik ogranka političke stranke HSU Josip Sviličić koji je nazočan i pozvana na sjednicu, nije nazočna, Gradski koordinator Živog zida za Dugu Resu Dragica Benić

- vijećnici Županijske skupštine s područja Grada Duge Rese Jadranka Golubić, Helena Stojković koje nisu nazočne sjednici i sjednici nazočan Damir Radinović

- pročelnici upravnih odjela Grada Duge Rese: Kristina Luketić, Mira Fudurić-Kurelić, Helena Milković i Mladen Rakočević nazočni su sjednici

- ravnatelji i direktori tvrtki i ustanova u vlasništvu Grada, nazočni su:

- iz tvrtke Komunalno Duga Resa d.o.o. direktor Ivan Klokočki i voditelj isporuke vodnih usluga, upravljanja građevinama vodnih usluga Ivan Klokočki i rukovoditelj sektora tehničkih poslova Željko Kučinić

- direktor tvrtke Čistoća Duga Resa d.o.o. Marijan Kovačić i pomoćnik rukovoditelja za tehničke poslove Martina Bežan

- ravnatelj Pučkog otvorenog učilišta Duga Resa Igor Črnugelj,

- ravnateljica Dječjeg vrtića Duga Resa Ana Božić

- tajnik Turističke zajednice Grada Duge Rese Ivica Mamić

- direktorica tvrtke Stambeno gospodarstvo d.o.o. Duga Resa Nada Živčić i ravnateljica Gradske knjižnice i čitaonice Mirjana Bašić, nisu nazočne.

Sjednici je nazočan predstavnik izrađivača PGO mr. sc Darko Kovačić iz tvrtke Hudec plan d.d.

Rad sjednice pratili su predstavnici medija.

Potpredsjednik Gradskog vijeća zatražio zapisničara da izvrši prozivku prisutnih vijećnika kako bi se utvrdila potrebna većina za rad.

Sjednici su nazočni vijećnici Dijana Zadrović, Zlatko Grčić, Vjekoslav Tutek, Marijo Popovački, Matija Katić, Ljiljana Galić, Borna Grgurić, Mijo Ivanić, Anđelko Grman, Ivan Moguš, Bruno Kurelić, Zlatko Matičić, Jasmin Sarvan i Marko Benić.

Opravdano su izočni vijećnici Danijela Salopek, Ivana Livojević i Branko Primužak.

Sjednici je nazočno od 17 – 14 vijećnika Gradskog vijeća.

*Za sjednicu Gradskog vijeća postoji tonski zapis.*

Predsjednik Gradskog vijeća predlaže skidanje točke 11. predloženog dnevnog reda dostavljenog u pozivu. Upoznao je s jučer održanom sjednicom Odbora za izbor imenovanja koji je na osnovu dobivenih prijedloga, vezano uz javna priznanja povodom Dana grada za koje nije dobiven niti jedan prijedlog, predložio da se rok za dostavu prijedloga za dodjelu javnih priznanja Grada produži do 1. 6. 2018.g

Predsjednik Gradskog vijeća najavio je iduću sjednicu za 08. lipanj 2018. g. kad će biti na dnevnom redu sjednice točka koju bi danas skinuli. .

Točke 12. do 14. dnevnog reda postale bi točke 11. – 13.

Nazočni na predloženo nisu imali primjedbi predsjednik je dao na glasovanje dnevni red sa izmjenom koju je predložio. Prihvaćen je jednoglasno s 14 glasova ZA

**D n e v n i r e d**

Aktualni sat,

1./ Verifikacija zapisnika 10. sjednice Gradskog vijeća.

2./ Odluka o usvajanju prijedloga Plana gospodarenja otpadom Grada Duge Rese za period 2017. – 2022. g., donošenje.

3./ Odluka o prihvaćanju Izvješća o izvršenju proračuna Grada Duge Rese za razdoblje 1. 1. – 31. 12. 2017. godine, donošenje.

4./ Odluka o raspodjeli rezultata poslovanja za 2017.godinu, donošenje.

5./ Odluka o kapitalnoj pomoći tvrtki Komunalno Duga Resa d.o.o. za radove na izgradnji sekundarne kanalizacije u naselju Mrežnički Varoš, donošenje.

6./ Odluka o mjerama za sprječavanje nepropisnog odbacivanja otpada i mjerama za uklanjanje odbačenog otpada, donošenje.

7./ Odluka o javnim površinama za slobodno puštanje kućnih ljubimaca, donošenje.

8./ Odluka o donošenju dopune Plana upravljanja i raspolaganja imovinom Grada Duge Rese za 2018. godinu, donošenje.

9./ Odluka o ukidanju svojstva javnog dobra u općoj upotrebi na k.č.br. 1023/put PREŠERAC/ i k.č.br. 1032 /put PREŠERAC/ obje k.o. Duga Resa, donošenje.

10./ a/ Odluka o modelu financiranja u Projektu razvoja širokopojasnog interneta u Gradu Dugoj Resi, donošenje

b/ Odluka o davanju suglasnosti Karlovačkoj županiji za provedbu postupka javne nabave za privatnog operatera za projektiranje, izgradnju i operativni rad nepokretne širokopojasne mreže sljedeće generacije, na području provođenja Projekta II. (Gradova Duge Rese i Ozlja te Općina Barilović, Bosiljevo, Draganić, Generalski Stol, Kamanje, Krnjak, Lasinja, Netretić, Ribnik, Vojnić i Žakanje).

11./ Odluka o organizaciji obilježavanja Dana Grada i Dana zaštitnika Grada Duge Rese za 2018. g., donošenje.

12./ Izvješće o rezultatima provedenih izbora za članove Vijeća mjesnih odbora Grada Duge Rese, donošenje.

13./ Razno.

Aktualni sat

Vijećnik Jasmin Sarvan pitanje je uputio gradonačelniku.

Obuhvatio je problematiku i stanje mostova u gradu i pitanju dao naslov „Mostovi okruga Duga Resa“. Podsjetio je na preuzimanje 2 mosta u centru grada od strane ŽUC-, po sili zakona, u ljeto 2015. g. Održavanje mostova ostalo je briga i obaveza Grada. Stabilnost i sigurnost ograde na mostu koji je vijećnik nazvao “Pamučni most“ je vrlo upitna. S vanjske strane mosta s obje strane došlo je do urušavanja betonske obloge i željezni dijelovi nisu učvršćeni u betonsku podlogu. Vidi se nakrivljenost ograde, a upitna je i zakonska visina ograde. Oko 4 m ograde koja se naslanja na postojeću ogradu mosta prema službenom ulazu Pamučne industrije urušila se u rijeku Mrežnicu. Ostatak se opasno nakrenuo i pitanje je urušavanja i tog dijela u rijeku. Time je narušena statika postojeće ograde koje su bile međusobno učvršćene i povezane.

Osvrnuo se na nebrigu Hrvatskih voda oko održavanja obala rijeke Mrežnice na potezu od mosta kod Pamučne do mosta u krugu nekadašnje tvornice. Da se redovito održavalo (sječa drveća) tada ne bi došlo do pada stabla uz obalu rijeke. Još će veća šteta biti jer će sada već šume ugrožavaju samu cestu koja vodi u krug tvornice zbog čega prijeti urušavanje obale i ceste.

Drugi most, koji nema ima pa ga naziva “Bolnički most”, mlađi je i u puno boljem stanju, na kojem je vidljiv nedostatak ograde iz smjera Inzla gdje je potrebno 4-5 m ograde zbog sigurnosti pješaka. Isti problem je s druge strane mosta, od smjera bolnice prema mostu uz postojeći nogostup uz obalu rijeke koji se veže na nogostup mosta nedostaje ograda.

Treći most, u blizini gradskog kupališta, Most 3. bojne 2. gardijske brigade Gromovi, u nadležnosti je ŽUC-a od 2017. g. Uloženo je 115.000 kn za radove antikorozivne zaštitila i bojanje mosta. Na sredini mosta s bočne strane, gledano od smjera Sv. Antuna vidljiva su oštećenja betonskog ruba mosta gdje viri žičana armatura, nastala još u Domovinskom ratu prilikom granatiranja grada i do danas nisu sanirana. Zašto nisu i kada će biti. Vijećnika je zanimalo i kada će nogostupi na tom mostu biti presvučeni sa novom asfaltnom podlogom.

Četvrti most je najnoviji, sagrađen 2012. u Belavićima koji prekrasno izgleda i predivno se ukapa u krajolik.

Pontonski most puno je toga izdržao, ali je pitanje koliko još može potrajati. Traži nova ulaganja ili gradnju novog mosta. Uvijek pred nove izbore su obećanja o gradnji novog betonskog na navedenom mjestu, sada idu obećanja o visećem mostu.

Što se treba dogoditi od dotrajalosti da se naredi od nadležnih tijela zatvaranje mosta? Ravnatelj ŽUC-a g. Turković u svojoj izjavi pohvalio se da njihov proračun iznosi 52,2 miliona kuna pa se nada da će dio tih novaca biti utrošen za most na toj poziciji.

Ukratko je o budućnosti i vizijama. Promišlja li se i radi na izvlačenju novaca iz EU fondova za izgradnju pješačkog mosta na tzv. babicama kod Gornjeg Mlinu koje su ostaci mosta koje bi doprinijelo turističkom razvoju i atrakciji grada. Promišlja li se o gradnji pješačkog visećeg mosta koji bi spojio G. i D. M. Polje (kod PTG-a). Povezivanjem bi se povećala kvaliteta građana D. M. Polja. A sa HŽ bi se moglo razgovarati o pristaništu za lokalne vlakove.

Vijećnik Bruno Kurelić postavio je pitanje na zamolbu građana Donjeg Zvečaja.

Obrazložio je da temeljem raspodjele turističkih destinacija preko Ministarstva turizma Donji Zvečaj, kao MO, dolazi na sam vrh turističkih destinacija na području Grada Duge Rese. Donji Zvečaj ima školu, staru oko 170 g. Okoliš i školsko dvorište je neuređeno i nepokošeno i vijećnika zanima čija je dužnost to učiniti i ima li nade da bude učinjeno?

Vijećnica Dijana Zadrović postavila je pitanje u ime građana MO Trešnjevka. Zanima je športsko igralište u tzv. Dragi čijim se sredstvima uređuje i zato je zapostavljeno veliko asfaltirano igralište na Staroj cesti.

Vijećnica je istaknula i problem parkirnih mjesta na Trgu hrvatskih mučenika koja su nedostatna i radi li se što po pitanju proširenja. Istaknula je i potrebnu sanaciju udarnih rupa.

Potpredsjednica Gradskog vijeća Ljiljana Galić postavila je pitanje ceste u Lišnici koja je proširena prije godinu dana. Nakon kiša ta cesta je “zona sumraka” napomenula je. Uloženo je 30.000 kn, a ostalo je još 40.000 kn. Postavila je pitanje kada će biti nastavljeno saniranje?

Drugo pitanje odnosilo se na gradske površine u Pećurkovom Brdu za koje je rečeno da će biti uređene, a do danas nije ništa učinjeno. Pita da li je potrebno isti problem dvije godine ponavljati da bi ga se riješilo?

Vijećnik Zlatko Grčić postavio je pitanja gradonačelniku.

Zanima ga u kojoj je fazi spajanje Stambenog gospodarstva i Čistoće i da li se planira Nadzorni odbor i u Stambenom gospodarstvu, obzirom da ga do sada nije imao i ako bude imenovan da li će se poštivati kvote prema izbornim rezultatima?

Iznio je objašnjenje na raspravu predsjednika Odbora za izbor i imenovanja o kvotama HSS-a i HDZ-a u sastavu NO-a na području županije.

Vijećnik je postavio pitanje ruševne kuće vlasnika Petrak u centru Zvečaja, o kojoj je već postavljano pitanje, ali se nije riješilo pa ga zanima da li su uključene ostale moguće institucije da to riješe.

Vijećnik Marijo Popovački ponovio je pitanje da vidi da li ima pomaka, vezano na ugibalište kod škole u Zvečju gdje je opasno za djecu koja čekaju autobus. Da li je bilo kakvih sastanaka s Hrvatskim cestama i dobiven kakav konkretan odgovor. Nikakav je odgovor pročelnika Rakočevića da je „dobra inicijativa“.

Vijećnik traži konkretan odgovor o planiranom postavljanju autobusnih nadstrešnica gdje će biti postavljene. Predložio je da se nadstrešnica postavi kod Berislavića, gdje cca petnaestak djece čeka autobus. Napomenuo je da u Varošu imaju nogostup, ali nema pješačkog prijelaza, o čemu predlaže da se iskomunicira sa ŽUC-om. Veliki je broj djece koja tuda prolazi i prelazi cestu i upitnim postavlja pitanje njihove sigurnosti.

Vijećnik Vjekoslav Tutek zahvalio je direktoru Komunalnog Duga Resa d.o.o. na pisanom odgovoru na pitanje koje mu je postavio na sjednici Odbora za komunalno gospodarstvo, prostorno uređenje i zaštitu okoliša. Napomenuo je da nije sanirano korijenje. Vijećnik je u svom pitanju iznio da se visoko pozicionirani ljudi iz Čistoće voze u službenim automobilima, što nije problem, ali je problem kad su u visoko alkoholiziranom stanju pa mora postupiti i policija u skladu sa Zakonom o sigurnosti na cestama, što se kako se priča dogodilo. Vijećnika zanima što se to stvarno dogodilo i što se poduzima po ovom pitanju, jer i taj auto plaćaju građani.

Vijećnik Zlatko Matičić podsjetio je na nedavno provedene izbore za Vijeća mjesnih odbora, te obzirom na postavljena vijećnička pitanja u ime mjesnih odbora obratio se pitanjem zašto predsjednici MO-a sami ne dolaze u gradsku upravu i rješavaju potrebno. Zašto ne obavljaju svoj posao, za to su plaćeni. Ako ne obavljaju ne treba ih, uštedjet će se sredstva i usmjeriti za nešto drugo.

Predsjednik Gradskog vijeća iznio je da se uz pitanje radi i o konstataciji vijećnika.

Potpredsjednik Gradskog vijeća Mijo Ivanić osvrnuo se na politiziranje o čemu je bilo riječi na početku mandata. Stalno se priča o transparentnosti. Ističe pitanje kako se biralo u prošlom mandatu i određivale se izborne kvote. Napomenuo je da se sada poštuju po svim odborima. Iznio je stranački sastav Odbora za poljoprivredu i šumarstvo i iznio primjer glasovanja na zadnjoj sjednici. Zato se za NO Komunalnog neće poštivati kvote. Dvadeset godina smo pod sankcijama županije i izdržava se dok narod podržava poštenje, red i rad kako je skromno. Uputio je pitanje gradonačelniku kako se puni proračun i ima li dodatnih sredstava iz nekih fondova. Osvrnuo se o stručnosti i školi za izbor članova u NO Komunalnog. Spominje se turistička sezona je i rijeka Mrežnica za koju je predlagano da bude park prirode, a još uvijek se vide cijevi kanalizacije. EU je prepoznala da treba vode zaštiti i dala sredstva za odvodnju, ali cijevi su i dalje. Jedan novoizabrani predsjednik MO-a neće se priključiti na kanalizaciju. Na koga se pozvati da se to riješi?

Predsjednik Gradskog vijeća upozorio je da je bilo rasprave o radu odbora, a ne samo postavljeno pitanje, što je kršenje Poslovnika.

Vijećnik Matija Katić pitao je gradonačelnika hoće li učenici dobiti besplatne udžbenike koji će ići u školske knjižnice kako je rečeno. Vijećnik traži potvrdu tog odgovora obzirom da roditelji već u 6. mjesecu nabavljaju udžbenike. Vijećnik traži odgovor i priopćenje za javnost. Konstatirao je, na pitanje vijećnika Matičića da ima jedan odgovor predsjednika MO da nema vremena doći na sastanak.

Predsjednik Gradskog vijeća dao je riječ pročelnicima i gradonačelniku da odgovore na postavljena pitanja.

Pročelnik Mladen Rakočević odgovorio je na postavljena pitanja o mostovima. Mostovi su građeni 64. i 80. g. Upoznao s analizom IGH-a o troškovima sanacije o čemu postoji elaborat. Hrvatskim vodama proslijediti će dopis da stave u plan uređenje obrova koji je zarastao, a u centru grada je.

ŽUC upravlja mostom kod kupališta i već je nešto poduzeo (farbao). Dobra je suradnja s ravnateljem g. Turkovićem i tražiti će da se još napravi.

Razmatrana je mogućnost pješačkih mostova.

Zemljište škole u Donjem Zvečaju je ½ vlasništvo Grada, a ½ RH i vidjeti će kako će riješiti problem košnje školskog dvorišta, odgovoreno je na pitanje vijećnika Brune Kurelića. Direktor Čistoće bi po naputku koji bi mu se dao po tome postupio.

Na pitanje Dijane Zadrović o uređenju dječjih igrališta pročelnik je odgovorio da predsjednik Mjesnog odbora Trešnjevka inzistira uređenje igrališta (u Dragi). I na Trgu hrvatskih mučenika je u planu igralište.

Problem parkirališta na Trgu hrvatskih mučenika planirano je riješiti realizacijom projekta privatnog poduzetnika (pok. Bakina) na kojem je predviđen prostor za gradnju crkve i trgovačkog centra, a kojim su predviđena i parkirališna mjesta. Realizacija projekta je zamrznuta na nepoznati rok, iako se s njima kontaktira. Rebalansom će biti predviđena sredstva i bit će poboljšanja, najavio je pročelnik, po pitanju sanacije asfalta.

Kuća vlasnika Petrak prijavljena je građevinskoj inspekciji. Odgovoreno je da ne ugrožava javne površine i javnu sigurnost. Dostaviti će odgovor inspekcije.

Pitanje ugibališta u Zvečaju bilo je postavljeno na Županijskoj skupštini. HC su rekle napraviti građevinski projekt i riješiti imovinske odnose što bi iznosilo cca 50.000,00 kn. Troši se puno novaca na snimanje naših nerazvrstanih cesta i ŽUC na svoje. To bi mogle snimiti HC i tada se jednostavno rješava kroz pojačano održavanje jer spada u koridor ceste. Birokratizira se i zato se ništa ne rješava.

Traženo postavljanje nadstrešnice, o čemu je govorio vijećnik Marijo Popovački može se postaviti odmah, ali treba provjeriti vlasnika zemljišta mjesta na kojem bi bila. Treba preciznije znati lokaciju za ucrtavanje pješačkog prijelaza što je predložio vijećnik Marijo Popovački radi imovinsko pravnih odnosa i izrade projekta na koji trebaju dati suglasnosti MUP i ŽUC.

Pročelnik je o pitanju divljih ispusta kanalizacije upoznao s zakonskim odredbama koji određuje rok za obavezno spajanje i iznio primjer na koji se nailazi u praksi izbjegavanjem plaćanja i priključivanja na kanalizaciju, te mogućnosti kažnjavanja po Zakonu o prekršajima.

Na pitanje ceste u Lišnici odgovoreno je da ŽUC rješava imovinsko pravne odnose. Škarpiralo sa ali ne može se jače jer su vodovodne cijevi koje treba spustiti. Tada bi ŽUC to asfaltirao.

Direktor Čistoće Duga Resa d.o.o. Marijan Kovačić odgovorio je da su po nalogu Grada posječeni borovi. Treba iznaći rješenje za vađenje korjenja jer nema za to mehanizaciju. Upoznao je sa suradnjom s predsjednicima mjesnih odbora, od kojih neki dosadašnji nisu radili ništa. Upoznao je s radovima koje su na zahtjev predsjednika MO Drage Polovića napravili na dječjem igralištu besplatno ili uz minimalne troškove. Sada su izabrani novi predsjednici mjesnih odbora i očekuje bolju suradnju.

Na pitanje vijećnika Vjekoslava Tuteka direktor je odgovorio da on ne pije, ima nultu toleranciju na alkohol. U službenom autu nema čovjeka koji je alkoholiziran što se može provjeriti u policijskoj upravi. Ako bi bio kod njega alko testiran je, kažnjen i sankcioniran. Ako se ponovi pijanstvo na poslu dobit će otkaz. Nema u službenom autu čovjeka koji je alkoholiziran. Auto služi za prijevoz ljudi koji dijele uplatnice (na čemu se uštedi 15 tisuća kuna), prijevoz radnika i opreme gdje održavaju groblja. Uglavnom vozi Karlo Čunović koji ne pije.

Pročelnica Kristina Luketić odgovorila je da se babice na Gornjem Mlinu redovito prijavljuju na natječaje Ministarstva kulture. Dobiveno je 50.000 kn za istraživačke radove. Napravljen je projekat koji definira što bi trebalo raditi u trećoj diletaciji koja je ruševna. 10.000,00 kn utrošeno je za uređenje jedne babice da se vidi kako se iste može sanirati. O tome se dogovaraju daljnji sastanci s konzervatoricom kako bi na jesen ponovno prijavili ovaj projekt Ministarstvu kulture. Problem su imovinsko pravni odnosi. Objekt je u vlasništvu RH, a traži se da Grad učestvuje većim sredstvima nego što država daje. Vrijednost investicije je 300 i 500.000,00 kn. Sa zakonskog stanovišta ne možemo ulagati u tuđu imovinu, posebno ne više od vlasnika. O okućnici škole Donji Zvečaj može se razgovarati s ravnateljem škole i Županijom čija je škola da se pokosi i uredi. Ako su okolne parcele na raspravi će biti Program raspolaganja poljoprivrednim zemljištem i biti će predložena predmeta parcela na zakup ili prodaju. Država vraća na upravljanje zemljište lokalnoj jedinici da se zemljište privodi obradi i uređenju.

Čistoća Duga Resa d.o.o. i Stambeno gospodarstvo Duga Resa d.o.o. su spojeni i sve je provedeno u Sudskom registru.

Za nepriključenja na kanalizaciju mogla bi biti i tužba, spor bi dobili, ali prisilnim izvršenjem nastali bi dodatni troškovi. Problem je realizacije ako je vlasnik u blokadama. Komunalno ne može dati sredstva za priključak privatnog korisnika pa su tu neriješeni problemi. O projektima u 2017. g. vidi se što je ostvareno. U tijeku su projekti kojima se nastoji povući sredstva. Dobiveno je od Ministarstva regionalnog razvoja za projekt DK centra u parku. Predviđeno je i traženo 580.000 kn od države, gradskih je 250.000 kn. Kasni se s realizacijom. Radi se programska studija da se definira kakav objekt je tamo potreban. Planira se preseljenje knjižnice, predviđen je i prostor za udruge. IGH radi projekt parka. Dobiveno je 150.000,00 kn od Ministarstva regionalnog razvoja. Analizira se mogućnost spajanja otoka Inzla sa parkom. Dobiveno je cca 800.000,00 kn za cestu Šeketino Brdo. Podnijeti su projekti uređenja groblja Ministarstvu graditeljstva i nogostup u Riječkoj. Učešće ministarstva u tome je 30%, a kandidiran je i vrtić na energetsku obnovu. Grad će biti partner Udruzi potrošača Grada Duge Rese i karlovačkoj udruzi. U Dugoj Resi bio bi Regionalni savjetodavni centar za savjetovanje potrošača za 5 županija i mogućnost je zaposlenja troje ljudi na šest mjeseci. Grad osigurava prostor u parku i opremu.

Udžbenici su planirani ali u konsultacijama s ravnateljima osnovnih škola savjetovali su da se ne ide u nabavu udžbenika jer će se na godinu mijenjati. Predložili su nabavu radnih bilježnica. To je oko 25.000,00 kn po školi. Prijedlog se razrađuje i nešto će se rebalansom proračuna predvidjeti.

Pročelnica Mira Fudurić-Kurelić odgovorila je da se proračun puni u zadovoljavajućem obimu, posebno na prihodima u dijelu poreza na dohodak po čemu zaključuje da su građani Duge Rese zaposleniji, što pokazuju podaci Zavoda za zapošljavanje i da su urednije plaće. Zabrinjava punjenje proračuna po osnovu komunalnog doprinosa i prihoda od legalizacije. Planirano je oko milion kuna, ali ako nastavi ovim tempom neće biti realizirano niti 300.000,00 kn do kraja godine.

Predsjednik Gradskog vijeća dao je riječ gradonačelniku Tomislavu Boljaru koji je dopunio odgovore. Sviđaju mu se „mostovi okruga Duga Resa“. Kad je Grad postao vlasnik mostova rečeno je da je to udar na proračun Grada Duge Rese. Kroz projekt aglomeracije sanacija je Inzla (kanalizacije) i kolničkog dijela cijelog mosta u trošku Grada. Čim su mostovi dobiveni ofarbani su.

Novi most u Zvečaju gdje je sada pontonac ŽUC namjerava zamijeniti mostom čvrste konstrukcije. Ako vrijednost mosta bude oko 10 miliona cijeli trošak će snositi ŽUC, ako bude više vjerojatno će se uključiti Općina Generalski Stol i Grad Duga Resa. Na mostu u Dugoj Resi vide se tragovi bombardiranja, na to se upozoravalo, pretpostavlja da je statika u redu. Urgirat će se u ŽUC-u. Možda su bila sredstva razlog, no sada ih imaju dovoljno. Preko Ministarstva kulture dobivena sredstva su za babice, no nije naše vlasništvo i bez ugovora i dogovora s državom ne može se ulagati, a to dugo traje**.**

Vezano za pitanje ruševne kuće Petrak, a takva je i u G. M. Polju koje suvizualno katastrofa gradonačelnik je odgovorio da Grad ne smije i neće sam rušiti. Popularno je nasljeđivanje kuća, a nitko ih ne održava i očekuju da će Grad sanirati i srušiti. Može se dogovoriti ali uz obročno plaćanje vlasnika za trošak.

Bio je s projektantima na terenu na dvije lokacije pješačkog mosta. U planu je gradnja pješačkog mosta u zoni Parka dr. Franje Tuđmana i na lokaciji Donje Mrzlo Polje gdje se traži dobra lokacija, ali je problem vlasništva.

21. 5. ima sastanak s AB montažom i g. Bucinom o problemu brane, a biti ćerazgovor i o sanaciji kanala i pokretanju čišćenja u suradnji s Hrvatskim vodama.

Na pitanje vijećnika Kurelića odgovorio je da će se ići kositi dio oko škole, a vjeruje da će vlasništvo s državom biti riješeno Programom poljoprivrednog zemljišta.

Igralište u Dragi je rađeno na inzistiranje i prijedlog kompletnog mjesnog odbora Trešnjevka na više održanih sastanaka. Veliki je MO i da su tri igrališta bilo bi premalo. U blizini platoa ove godine ide izgradnja veliko dječjeg igrališta i šetnice. Prošle godine je malo uređeno sportsko igralište. Potvrđuje problem parkirališta. Nada se da će do kraja godine biti presvučen asfalt i ucrtana parkirališta. Problem je parkirališta i na Trgu kralja Tomislava, jer su zgrade građene šezdesetih godina s brojem parkirališnih mjesta koje je tada zadovoljavalo.

Radovi za cestu Lišnica su predviđeni proračunom (izmjena je više od 100.000,00 kn) i po završetku ŽUC, ako održi obećanje, taj dio bi asfaltirao.

Čistoća je u problemima jer na dnevnoj bazi kose po prioritetima, nakon toga odmah drugi dio. Ne može s raspoloživim brojem ljudi sve na području grada, a pružaju i naplaćuju usluge i za druge jedinice lokalne samouprave.

Gradonačelnik je odgovorio vijećniku Zlatku Grčiću i potvrdio da su Stambeno gospodarstvo i Čistoća Duga Resa spojeni i nemaju Nadzorni odbor. Jedan je Nadzorni odbor i u njemu su predstavnici većine. Kvote ne želi komentirati.

Vezano na izgradnju autobusnih nadstrešnica i ugibališta u Zvečaju gradonačelnik je objasnio da se radi o državnoj cesti. Grad nema u planu izgradnju autobusnih ugibališta niti nadstrešnica na autobusnim stanicama. Izvršeni su izbori za mjesne odbore i pozvati će sve predsjednike u Grad. Dobiti će upute koji su njihovi zadaci, prava i obveze i nakon toga sa g. Kovačićem, g. Klokočkim i pročelnikom Rakočevićem obići sve mjesne odbore na radnim sastancima. Oni moraju dostaviti zahtjeve da uđu u plan rada. Ideja je dobra, ali dati će se odgovornost i predsjednicima MO-a. Bilo je predsjednika mjesnih odbora koji u četiri godine nisu nikada došli u Grad ili gradske tvrtke (Komunalno, Čistoću ili Stambeno), samo su dostavili list papira sa željama. Oni koji su aktivni i ističu potrebe i prioritete u tim mjesnim odborima se više radi.

Problem borova je na inzistiranje mjesnog odbora riješen, ali vjerojatno će tu morati biti potporni zid, a što je vezano na financije.

Potvrdio je konstataciju koju je iznio vijećnik Zlatko Matičić o radu predsjednika mjesnih odbora. Poziva da urgiraju na njih da rade ili ustupe mjesto onima koji hoće raditi da ljuti građani ne bi dolazili u grad i prozivali njega, pročelnike i direktore gradskih tvrtki, ali ne onoga koji četiri godine ništa ne radi.

Na prijedlogu nabave knjiga će se raditi, to je bilo i u njegovom izbornog programu. Podržava svaki dobar prijedlog bez obzira čiji je da se zajednički na njemu radi. U konsultaciji sa školama nema potrebe kupiti knjige koje se na godinu ne koriste. Kupilo bi se radne bilježnice za sve razrede osnovnih škola.

Proračun Grada Duge Rese za sada se puni solidno. Dobiveno je oko 1,5 miliona kuna za projekte i koji će biti utrošeni i realizirani ove godine. Sve je što se tiče aglomeracije odrađeno (vrijednosti 40.000.000,00 kn). Grad Duga Resa nije dužan, zadužen, kredit banke uredno otplaćuje, jamstvo Komunalnom će se reprogramirati. Pripremamo se za participiranje s 10% sredstava u projektu vrijednosti 40 miliona kn i za radove asfaltiranja 3 m koji se ne priznaju (već samo 1,2m širine). Nema ulaganja u projekte koji nisu financijski pokriveni. Istaknuo je problemom uloženih 14 miliona kn u odvodnju u G, M. Polje, nakon čega se pola građana ne žele priključiti. Zakonski ne možete ništa, osim kazne od 1.000 kn. Ne može se natjerati da napravi nepropusnu jamu. Iznio je slučaj novoizabranog predsjednika mjesnog odbora koji se ne želi priključiti i nelegalno ispušta otpadnu vodu u Mrežnicu. Ići će se na zapunjavanje svih nelegalnih odvoda.

Vijećnik Jasmin Sarvan obratio se vijećniku Zlatku Grčiću i iznio da nije radio policijski zapisnik i nikad nije radio u prometnoj policiji. O imenovanju članova NO-a čudi se političkoj nepromišljenosti. U pričama o kvotama njega tu nema niti će ga biti., napomenuo je. Kao bivši predsjednik Gradskog vijeća koji je bio u koaliciji s HSS-om sučeljava se, njega ocrnjuje, a u tome ga nigdje nema. Od imenovanja 6 članova NO u Komunalnom interesantno je da je sporan g. Sarvan i g. Gvozdić. Kod ostale četvorice ništa nije sporno, a o tome bi se puno moglo pričati. Nije tražena potvrda o nekažnjavanju, a za izbornu listu su te potvrde trebale. Rečeno je da nema potvrde o radnom stažu u MUP-u, a otišao je u mirovinu.

Predsjednik Gradskog vijeća ispričao se vijećniku, napomenuo da ovo nije tema za aktualni sat i prekinuo njegovo izlaganje. Za nastavak dati će mu riječ pod točkom razno.

Predsjednik je zaključio točku dnevnog reda.

1./ Verifikacija zapisnika 10. sjednice Gradskog vijeća,

Zapisnik je dostavljen u radnim materijalima za sjednicu.

Predlagatelj je potpredsjednik Gradskog vijeća. Predsjednik je otvorio raspravu o zapisniku. Nitko nije imao primjedbi.

Zaključena je rasprava. Jednoglasno s 14 glasova ZA donijet je zaključak

**Gradsko vijeće prihvatilo je zapisnik 10. sjednice Gradskog vijeća, održane 15. ožujka 2018. g., u dostavljenom tekstu.**

2./ Odluka o usvajanju prijedloga Plana gospodarenja otpadom Grada Duge Rese za period 2017. – 2022. g., donošenje.

Prijedlog odluke s obrazloženjem dostavljen je vijećnicima u radnim materijalima, uz poziv za sjednicu. Prijedlog Plana gospodarenja otpadom Grada Duge Rese za period 2017. -2022. g. dostavljen je i na CD-u.

O odluci je raspravio i Odbor za komunalno gospodarstvo, prostorno uređenje i zaštitu okoliša

Predlagatelj je gradonačelnik, a izvjestitelj za predlagatelja pročelnik Upravnog odjela za prostorno planiranje, komunalno gospodarstvo, zaštitu okoliša i imovinu Mladen Rakočević koji je uvodno upoznao s predloženim planom.

Sjednici je nazočan predstavnik izrađivača Plana gospodarenje otpadom tvrtke Hudec plan d.o.o. mr.sc. Darko Kovačić kojem je predsjednik Gradskog vijeća dao da obrazloži izrađeni prijedlog plana. Izvršio je prezentaciju plana. Upoznao je s najznačajnijim njegovim odredbama.

Predsjednik Gradskog vijeća dao je riječ predsjedniku Odbora za komunalno gospodarstvo, prostorno uređenje i zaštitu okoliša Zlatku Matičiću koji je upoznao s donesenim zaključkom vezano na predloženu odluku. Odbor je utvrdio odluku u predloženom tekstu i daje je Gradskom vijeću na raspravu i donošenje.

Nakon izvršene prezentacije plana o predloženoj Odluci o usvajanju prijedloga Plana gospodarenja otpadom Grada Duge Rese za period 2017. – 2022. g. vijećnici se nisu javili za sudjelovanje u raspravi.

Zaključena je rasprava i jednoglasno s 13 glasova ZA donijet je zaključak

**Gradsko vijeće donijelo je Odluku o usvajanju Plana gospodarenja otpadom Grada Duge Rese za period 2017. – 2022. g. u predloženom tekstu.**

3./ Odluka o prihvaćanju Izvješća o izvršenju proračuna Grada Duge Rese za razdoblje 1. 1. – 31. 12. 2017. godine, donošenje.

Odluka o prihvaćanju izvješća o izvršenju proračuna za razdoblje 1.1. – 31.12. 2017.g. dostavljena je u radnim materijalima. O izvješću je raspravio Odbor za proračun i financije na svojoj sjednici održanoj 14. 05. 2018. g.

Predlagatelj je gradonačelnik, a izvjestitelj za predlagatelja je pročelnica Upravnog odjela za proračun, financije, javne prihode i gradsku riznicu Mira Fudurić-Kurelić kojoj je predsjednik dao riječ da upozna s izvješćem.

*Iz vijećnice je izašao vijećnik Matija Katić. Nazočno je 13 vijećnika.*

Predsjednik Gradskog vijeća, prije nego je otvorio raspravu, zbog odsutnosti predsjednice odbora Danijele Salopek upoznao je s zaključkom sa sjednice odbora čiji je član i kojem je bio nazočan. Odbor je utvrdio Odluku o prihvaćanju izvješća o izvršenju proračuna u dostavljenom tekstu i predlaže da Gradsko vijeće o njemu raspravi i donese odluku u predloženom tekstu.

Otvorena je rasprava u kojoj je vijećnica Dijana Zadrović iznijela da je mali iznos sredstava koja se putem natječaja dodjeljuju udrugama u kulturi u 2017. g. još su dodatno smanjena za 24% na godišnjoj razini. Njih se upućuje na donatorske projekte i prijave na EU natječaje. Pita kako je moguće da bi se same mogle znati kandidirati ako ni Grad nije u mogućnosti povući sredstva iz EU zašto to očekuje od svojih udruga. Udruge bi trebale dostaviti račune da bi mogle povući dodijeljena im sredstva, a od kuda bi mogle platiti svoje troškove da bi im Grad to refundirao. To nije plaćanje po projektu već refundacija sredstava. Na stavci vrtići 3237 intelektualne i osobne usluge vidi se veliki rast rashoda (82,79%). Pita zašto i koji su to troškovi. Vijećnicu je zanimalo zašto 61,4 % rastu rashodi troškova stanovanja. Postoji li akt ili zakonska izmjena. Traži pojašnjenje planiranih sredstava u 2017. g. za ogrjev u iznosu 150.000,00 kn koji je u manjem iznosu realiziran u 2016.g. (za 58,2% planiranog). Zašto je to tako i zašto se napuhuju sredstva? Od kapitalnih projekata planiranih u 2017. g. (koje je vijećnica nabrojila) koliko vidi u obrazloženju planirane stavke sa 100 kn ništa nije realizirano i dobiveno od EU, osim Poduzetničkog inkubatora.

Potpredsjednica Gradskog vijeća Ljiljana Galić u raspravi se osvrnula na turizam kao važan segment gospodarstva. Istaknula je da Duga Resa ima turistički potencijal. Rastu izdaci za manifestacije u turizmu. Predlaže poraditi na prioritetima i uključivanje više stručnih ljudi za razvoj strategije. Važnim je napomenula ulaganje u infrastrukturu kako bi se što više uloženog vratilo. Sugestija i prijedlog je urediti prioritete malo bolje, a onda tek ulagati. Na poziciji Gradske službe je stavka ostali rashodi za zaposlene (3121) i potpredsjednicu zanima zašto su rashodi povećani skoro pet puta u odnosu na 2016.g. Usluge, promidžbe i informiranja rastu zašto? Zašto rastu intelektualne i ostale usluge za 43% i što je točno plaćeno?

Vijećnik Vjekoslav Tutek u raspravi se osvrnuo na 0 kuna realizacije na poziciji projekata financiranih iz EU sredstava i zatražio objašnjenje znači li to da se u cijeloj godini nije ništa povuklo sredstava? Osvrnuo se planirane prihode. Mišljenja je da su nerealno planirana sredstava zbog porezne reforme. Zanima ga zašto je planirano više od milion kuna više od poreza nego je ostvareno u protekloj godini i taj prihod nije smanjen rebalansom ako se vidjelo da neće biti ostvaren? Osvrnuo se i na sredstva komunalne naknade i komunalnog doprinosa. Napuhavanje prihoda nigdje ne vodi. Radi se o namjenskim prihodima. Planiraju se projekti koji se ne mogu realizirati, a za to se traže izvori iz općih sredstava Grada. Kad se rebalansom mijenjala rashodovna strana trebalo je mijenjati i prihodovnu, napomenuo je vijećnik. Prihodi su ostvareni manji od plana po svim izvorima. Dobiveno je obrazloženje o pozicijama sa 100 kn koje smatra nerealnim i da ne bi trebale biti planirane.

Vijećnik Marijo Popovački osvrnuo se na planirane pozicije po 100 kn i pitao je da li će početi s radom služba za unutarnju reviziju koja je također planirana sa 100 kn. Podržava rashode za manifestacije, ako su u službi promocije turizma.

Predsjednik Gradskog vijeća dao je riječ pročelnici Miri Fudurić – Kurelić. Upoznala je s financiranjem udruga u kulturi po odredbama Zakona o udrugama i Zakona o donacijama. Pozicija vrtića je veća jer se radi o intelektualnim uslugama projektanata i konzultanata za izradu dokumentacije potrebne za kandidiranje na natječaj za energetsku obnovu. Prema programu o socijalnoj zaštiti povećani su cenzusi za socijalna davanja, a i broj korisnika. Za ogrjev se dobivaju strogo namjenska sredstva iz županije. Rješenja dostavlja Centar za socijalnu skrb i iznos se mijenja prema broju korisnika koji se mijenja, a i o iznosu koji se isplaćuje po korisniku. Sredstvima na kontu Gradske službe 3121 uključene su naknade zaposlenima za bolovanja, smrtne slučajeve, jubilarne nagrade. Pročelnica je obrazložila način planiranja proračuna i kompenzacijske mjere kojima su nadoknađivani prihodi. Ove godine biti će izravnanje. Rebalansom su povećani prihodi i rashodi proračuna. Preraspodjelu može vršiti gradonačelnik ali samo do 5% pozicije rashoda koju smanjuje. Prihode ne može dirati, zato se nisu povećavali niti smanjivali.

Unutarnjim ustrojstvom predviđena je Služba za unutarnju reviziju. Zakon još ne nalaže da je Grad ove veličine mora imati. Ako Grad odluči popuniti zbog proračunskih korisnika i poduzeća u vlasništvu Grada, funkcionira sistem financijskog upravljanja i kontrole. Imenovana je osoba za nepravilnosti za sve korisnike. Pročelnica je istaknula da je bio unatrag par godina minus, koji je u cijelosti pokriven u 2017. g.

Odgovore je dopunio gradonačelnik Tomislav Boljar. Slušao je napade i podsmjehivanja kad je za dom A. Tova Stipančić bila planirana pozicija 100 kn. Važno je planirati poziciju i u pravom trenutku moći reagirati.

Sredstva od 0 kuna za projekte pokazuje da niti jedna udruga (osim ŠZ preko HOO) nije napravila niti jedan projekt ili došla s idejom u Grad da im napiše projekt (za EU ili Županiju), a ima sredstava za sufinanciranje projekata udrugama. Posebno su sredstva za funkcioniranje udruga. Mišljenja je da se planira jako dobro, ali ima stavaka na koje se ne može utjecati. Legalizacija utječe na punjenje proračuna. Kod nas je riješeno 33% legalizacije, a prihod se planira prema podnesenim zahtjevima. Proračun je u plusu. Gradonačelnik je najavio za tri tjedna rebalans. Vidi se da Grad dobro stoji, na čvrstim nogama, nismo prezaduženi i radi se. Kao primjer je iznio da se šest godina čekao odgovor DUDI-ja da se može kupiti Gornji Mlin. To je moralo biti planirano. Imamo Strategiju razvoja Grada u kojoj su nabrojani strateški projekti u čiju izradu su bili uključeni ljudi vezani uz turizam. Može se dopunjavati i mijenjati prioritete. Pohvalio je da je pročelnica dobila pohvalu Ministarstva turizma za osnivanje zajedničku područnu Turističku zajednicu da postanemo za deset godina destinacija Četiri rijeke. Vrlo jednostavno, konkretno i odlično je za to pripremljena dokumentacija.

Tematski park Šetnja s oblacima ne ovisi o njemu. 24. 5. je sastanak s planinarima. Dalo se pola miliona kuna vrijedan projekt da vode, mehanizam da naplaćuju i da im sav novac ostaje, a bilo je pitanje što nakon pet godina kad pukne štrik. Treba proaktivnija udruga, a ne samo kukanje i vezanje uz proračunska sredstva.

Iz izvješća se vidi sav trud, sve greške, sve dobre strane cijelog sistema i Grada Duge Rese. Poanta je da dobro stojimo, završio je svoje odgovore gradonačelnik.

Predsjednik Gradskog vijeća zaključio je raspravu i dao prijedlog zaključka na glasovanje. ZA je glasovalo 8 vijećnika, 5 je bilo UZDRŽANO u glasovanju.

**Gradsko vijeće donijelo je Odluku o prihvaćanju Izvješća o izvršenju proračuna Grada Duge Rese za razdoblje 1. 1. – 31. 12. 2017. godine, u predloženom tekstu.**

4./ Odluka o raspodjeli rezultata poslovanja za 2017.godinu, donošenje.

Predložena odluka, s obrazloženjem, dostavljena je u radnim materijalima, uz poziv za sjednicu.

Predlagatelj je gradonačelnik, a izvjestitelj za predlagatelja je pročelnica Mira Fudurić-Kurelić kojoj je predsjednik dao riječ. Obrazložila je predloženu raspodjelu rezultata poslovanja za 2017. g.

Predsjednik je otvorio raspravu. Nitko se nije javio za riječ pa je predsjednik zaključuje i daje prijedlog zaključka na glasovanje. ZA je glasovalo 8 vijećnika, 5 je UZDRŽANIH u glasovanju. Donijet je zaključak

**Gradsko vijeće donijelo je Odluku o raspodjeli rezultata poslovanja za 2017.godinu, u predloženom tekstu.**

5./ Odluka o kapitalnoj pomoći tvrtki Komunalno Duga Resa d.o.o. za radove na izgradnji sekundarne kanalizacije u naselju Mrežnički Varoš, donošenje.

Prijedlog Odluke o kapitalnoj pomoći tvrtki Komunalno Duga Resa d.o.o. za radove na izgradnji sekundarne kanalizacije u Mrežničkom Varošu dostavljena je u radnim materijalima.

Predlagatelj je gradonačelnik, a izvjestitelj za predlagatelja je pročelnica Mira Fudurić-Kurelić. Pročelnica je obrazložila predloženu odluku. Odobrava se kapitalna pomoć u iznosu 128.001,54 kn za izgradnju sekundarne kanalizacije u naselju Mrežnički Varoš.

Predsjednik Gradskog vijeća otvorio je raspravu. Nitko se nije javio za riječ pa je zaključuje. Predložio je zaključak i dao na glasovanje. Prihvaćen je jednoglasno s 13 glasova ZA

**Gradsko vijeće donijelo je Odluku o kapitalnoj pomoći tvrtki Komunalno Duga Resa d.o.o. za radove na izgradnji sekundarne kanalizacije u naselju Mrežnički Varoš**

**Na prijedlog vijećnika predsjednik je u 11,45 sati dao pauzu.**

**Rad sjednice nastavljen je u 12,00 sati.**

6./ Odluka o mjerama za sprječavanje nepropisnog odbacivanja otpada i mjerama za uklanjanje odbačenog otpada, donošenje.

Predložena odluka s obrazloženjem dostavljena je u radnim materijalima. O njoj je raspravio Odbor za komunalno gospodarstvo, prostorno uređenje i zaštitu okoliša na sjednici održanoj 15. 05. 2018. g.

Predlagatelj je gradonačelnik, a izvjestitelj za predlagatelja je pročelnik Mladen Rakočević kojem je predsjednik Gradskog vijeća dao riječ da iznese obrazloženje.

Sa zaključkom donesenim na sjednici Odbora za komunalno gospodarstvo, prostorno uređenje i zaštitu okoliša upoznao je predsjednik odbora Zlatko Matičić. Odbor je utvrdio predloženu odluku u dostavljenom tekstu i predlaže Gradskom vijeću da o njoj raspravi i donese je.

Predsjednik Gradskog vijeća otvorio je raspravu i dao riječ vijećniku Mariju Popovački. Osvrnuo se na predloženu odluku (članak 4.) koja je vezana i dijelom su odredbe prepisane iz zakona. U raspravi je istaknuo odredbu koju je zapazio prema kojoj je on kao vlasnik čestice (šume) na koju je odložen komunalni otpad dužan ukloniti ga jer je vlasnik zemljišta. Ako to ne učini zbrinut će ga netko drugi ali njega teretiti za trošak, iako ga nije on odložio što mu je nelogično.

Vijećnik Vjekoslav Tutek napomenuo je da takvih problema neprimjerenog odlaganja otpada ima i oko stambenih zgrada. Upozorio je na ispuste kanalizacije u rijeku Mrežnicu čime se ugrožava i tuđe zdravlje. Istaknuo je potrebu prekršajnih prijava.

Vijećnik je zamolio da gradonačelnik ponovi, na osnovu odluke koju je donijelo ovo Gradsko vijeće, da svaki korisnik koji plaća odvoz smeća Čistoći Duga Resa d.o.o. može jednom godišnje tražiti kontejner za krupni otpad. Čistoća to na zahtjev građana ne napravi i ne poštuje odluku, napomenuo je.

Potpredsjednik Gradskog vijeća Mijo Ivanić iznio je svoj primjer gdje su mu na zemljište odložili salonit ploče jer je trošak odlaganja tog otpada u CIAK-u 3 kn/kg ploča. Ranije se za takve odložene ploče mogao dobiti jeftiniji građevinski materijal.

Na prostoru Varoša je zaustavljeno odlaganje otpada na odlagalište, ali moguće navesti građevinskim otpadom (cigla, šuta, zemlja) koji nije karcinogen. Ima prostora 4-5 ha površine koja bi se kasnije mogla koristiti.

Pročelnik Mladen Rakočević na iznijeto u raspravi istaknuo je članak 36. Zakona o održivom gospodarenju otpadom (NN 73/2017. g.), stavak 12. koji je prepisan i sadržan u članku 4. predložene Odluke.

Martina Bežan, na raspravu vijećnika Vjekoslava Tuteka odgovorila je da sukladno Odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Duge Rese, donesenoj na sjednici Gradskog vijeća održanoj 15. 01. 2018. g. članak 7. koji regulira prikupljanje (bez naknade) i odvoz glomaznog otpada u reciklažnom dvorištu, mobilnom reciklažnom dvorištu, a jedan puta godišnje na lokaciji obračunskog mjesta korisnika usluge – građana, sukladno rasporedu davatelja usluge po mjesnim odborima. To se nadovezuje na uslugu koju tvrtka Čistoća vrši dva puta godišnje po MO gdje besplatno zbrinjava glomazni otpad u dogovoru s predsjednicima mjesnih odbora. Tako će biti regulirano i pravilnikom.

Dodatno je pojašnjenje iznio pročelnik Mladen Rakočević. Odluka je usklađena s uredbom. Odvoz mora biti usklađen.

Dodatno je pojašnjenje iznio gradonačelnik Tomislav Boljar. Napomenuo je odredbe zakona koji određuje odvoz po obračunskom mjestu. Obrazložio je da će se odvoz vršiti po zahtjevu predsjednika Mjesnih odbora i koordinirati u dogovoru s direktorom Čistoće. Ide se fer i korektno prema ljudima. Iznio je primjer iz prakse.

Predsjednik Gradskog vijeća podržao je pojašnjenje i zaključio raspravu. Dao je prijedlog zaključka na glasovanje. Prihvaćen je jednoglasno s 13 glasova ZA.

**Gradsko vijeće donijelo je Odluku o mjerama za sprječavanje nepropisnog odbacivanja otpada i mjerama za uklanjanje odbačenog otpada, u predloženom tekstu.**

7./ Odluka o javnim površinama za slobodno puštanje kućnih ljubimaca, donošenje.

Predsjednik Gradskog vijeća upoznao je s točkom dnevnog reda. Predložena odluka dostavljena je u radnim materijalima. O njoj je raspravio Odbor za komunalno gospodarstvo, prostorno uređenje i zaštitu okoliša na sjednici održanoj 15. 05. 2018.g.

Predlagatelj je gradonačelnik, a izvjestitelj za predlagatelja pročelnik Mladen Rakočević kojem je predsjednik Gradskog vijeća dao riječ. Upoznao je koje površine su odlukom predložene za slobodno puštanje kućnih ljubimaca (na Trgu hrvatskih mučenika kod gradskih vrtova, u ulici Bana J. Jelačića i u Tušmeru). Prezentirao je vijećnicima predložene čestice. Upoznao je s prijedlogom odbora za dodatnom česticom.

*Iz vijećnice je izašao vijećnik Borna Grgurić. Nazočno je 12 vijećnika.*

Predsjednik je dao riječ izvjestitelju za odbor, predsjedniku odbora Zlatku Matičiću. Predsjednik je upoznao da je odbor raspravio o predloženoj odluci, utvrdio je u dostavljenom tekstu i predložio dopunu površine na kojima se mogu slobodno puštati kućni ljubimci šetalištem uz obilaznicu – zelena površina kod pješačkog prijelaza za trgovački centar NTL do pješačkog prijelaza na Trgu Nikole Šubića Zrinskog.

Predsjednik Gradskog vijeća otvorio je raspravu u kojoj je zamjenik predsjednika Gradskog vijeća Mijo Ivanić istaknuo blizinu ceste i moguću opasnost za vozila i pse ako ih vlasnici puste bez povodca.

Vijećnik Zlatko Grči upozorio je na izrazito opasne pse i tko to utvrđuje, što bi bilo dobro navesti jer ih dosta ljudi ne pozna. Svatko odgovora za svog psa i za to gdje će ga pustiti. Istaknuo je da je vlasnik odgovoran za svog psa te iznio potrebu ograđivanja gradskih vrtova kako se korisnicima vrtova ne bi radila šteta i psi ostavljali izmet po zasađenom voću i povrću.

Pročelnik Mladen Rakočević upoznao je s namjerom da se vrtovi ograde, što su korisnici vrtova tražili. Odlukom o uvjetima i načinu držanja kućnih ljubimaca postoji odredba o opasnim psima koju je pročelnik iznio.

Vijećnik Marko Benić napomenuo je da fali plaža za kupanje kućnih ljubimaca.

Predsjednik Gradskog vijeća zaključio je raspravu i dao prijedlog zaključka na glasovanje. Prihvaćen je jednoglasno s 12 glasova ZA

**Gradsko vijeće donijelo je Odluku o javnim površinama za slobodno puštanje kućnih ljubimaca, u predloženom tekstu s time da se na prijedlog Odbora za komunalno gospodarstvo, prostorno uređenje i zaštitu okoliša javne površine na kojima se mogu slobodno puštati kućni ljubimci dopuni šetalištem uz obilaznicu - zelena površina na k.č. broj 516 i 3636/1 k.o. Duga Resa 2, od pješačkog prijelaza za trgovački centar NTL do pješačkog prijelaza na Trgu Nikole Šubića Zrinskog**

8./ Odluka o donošenju dopune Plana upravljanja i raspolaganja imovinom Grada Duge Rese za 2018. godinu, donošenje.

Predsjednik Gradskog vijeća upoznao je s točkom dnevnog reda. Odluka o donošenju Plana upravljanja i raspolaganja imovinom Grada Duge Rese za 2018. g. dostavljena je u radnim materijalima, uz poziv za sjednicu.

Predlagatelj je gradonačelnik, a izvjestitelj za predlagatelja pročelnik Mladen Rakočević kojem je dao riječ. Upoznao je s planiranom kupnjom terase na prvom katu Kantine u sklopu doma A. T. Stipančić.

Predsjednik je otvorio raspravu. Nitko se nije javio za riječ. Predsjednik je dao prijedlog zaključka na glasovanje. Prihvaćen je jednoglasno s 12 glasova ZA

**Gradsko vijeće donijelo je Odluku o donošenju dopune Plana upravljanja i raspolaganja imovinom Grada Duge Rese za 2018. godinu, u predloženom tekstu.**

9./ Odluka o ukidanju svojstva javnog dobra u općoj upotrebi na k.č.br. 1023/put PREŠERAC/ i k.č.br. 1032 /put PREŠERAC/ obje k.o. Duga Resa, donošenje.

Predložena odluka, s obrazloženjem, dostavljena je vijećnicima u radnim materijalima, uz poziv za sjednicu.

Predlagatelj odluke je gradonačelnik, a izvjestitelj za predlagatelja pročelnik Mladen Rakočević.

Otvorena je rasprava. Vijećnici nisu imali primjedbi na odluku u dostavljenom tekstu. Zaključena je rasprava.

Predsjednik je predložio zaključak i dao na glasovanje. Prihvaćen je jednoglasno s 12 glasova ZA.

**Gradsko vijeće donijelo je Odluku o ukidanju svojstva javnog dobra u općoj upotrebi na k.č.br. 1023/put PREŠERAC/ i k.č.br. 1032 /put PREŠERAC/ obje k.o. Duga Resa, u predloženom tekstu.**

10./ a/ Odluka o modelu financiranja u Projektu razvoja širokopojasnog interneta u Gradu Dugoj Resi, donošenje

b/ Odluka o davanju suglasnosti Karlovačkoj županiji za provedbu postupka javne nabave za privatnog operatera za projektiranje, izgradnju i operativni rad nepokretne širokopojasne mreže sljedeće generacije, na području provođenja Projekta II. (Gradova Duge Rese i Ozlja te Općina Barilović, Bosiljevo, Draganić, Generalski Stol, Kamanje, Krnjak, Lasinja, Netretić, Ribnik, Vojnić i Žakanje).

Prijedlozi Odluka pod a i b točke dnevnog reda, sa detaljnim pisanim obrazloženjem, dostavljene su u radnim materijalima za sjednicu upoznao je predsjednik Gradskog vijeća.

Predlagatelj odluka je gradonačelnik, a izvjestitelj za predlagatelja pročelnica Upravnog odjela za gospodarstvo, društvene djelatnosti, stambene, pravne i opće poslove Kristina Luketić. Pročelnica je obrazložila predložene odluke. Radi se o razvoju širokopojasnog interneta na području Grada kao dio projekta Županije. Odnosi se na područja gdje operateri nemaju komercijalni interes razvijati Internet. U obrazloženju su navedeni obuhvati projekata i što je na nivou Županije do sada učinjeno. Područje Grada Duge Rese obuhvaćeno je projektom br. 2.

Projekt bi bio sufinanciran sredstvima fondova EU. Ne zna da li i u kojem iznosu će Grad morati sufinancirati. Za sada u dijelu konzultantskih usluga koji bi bio priznat kao trošak. Prihvatili bi investicijski model A, a drugom predloženom odlukom dala bi se suglasnost Karlovačkoj županiji da provede postupak javne nabave. Predstavnik Grada sudjelovao bi u postupku.

Otvorena je rasprava u kojoj je vijećnik Zlatko Matičić pitao za mogućnost utjecaja da se što u predloženoj odluci promijeni. Pročitao je dio koji se odnosi na velike brzine interneta. Iznio je podatke optimalnih brzina i usporedbu s drugim zemljama. Ovo o čemu se danas glasuje je prošlost, ne budućnost.

Vijećnik Zlatko Grčić podržao je raspravu i također se osvrnuo na brzinu interneta. Iznio je primjer u Gornjem Mrzlom Polju gdje se promjenom optike brzina promijenila, a do jučer internet nisu imali. Ovim će se omogućiti da Internet imaju oni koji ga do sada nisu imali. Iznio je primjer Grada Krka i istaknuo investiciju B koja je bila vizija budućnosti grada koji se tamo dogodio. Oni su sa svojom tvrtkom napravili svoju optiku, svoju infrastrukturu, iznajmljuju i na toj optici zarađuju. Ovdje se ne vidi simulacija koliko bi Grad Duga Resa trebao izdvojiti od 116 miliona kuna da se odluči za model B. Dat će se operateru povlačenje mreže i oni će zarađivati. Mi bi trebali povući svoju infrastrukturu i imati svoju tvrtku koja će prodavati Internet i uprihodit. Imamo inženjere informatike i sve ostale koji bi mogli na tome raditi. Treba odlučiti da li odluku donijeti ili ne. Financijski ne znamo koliko je to, a odluka se mora usvojiti ili ne. Kad gledamo dobit ili ono što gubimo za to je da onaj tko nema dobije Internet makar bila brzina 30 megabita jer danas još nemaju nikakav.

Gradonačelnik je zadovoljan iznijetim i podržao je raspravu vijećnika Zlatka Grčića, no zakonski okvir je takav. Tu gdje postoji profit dovoljno je da operater iskaže interes, blokira da se ne može europskim sredstvima graditi i za pet godina platiti kaznu 500 EUR-a jer nije ništa napravio. Možemo graditi samo gdje operater nije iskazao interes. Država nije predvidjela sredstva da možemo napraviti Internet. Čak predviđa da od T-com-a kupimo zastarjelu opremu iz Njemačke. Ocijenio je to katastrofom. Tu je definirana budućnost Hrvatske. Industrija počiva na informatizaciji i brzinama. Došlo se u zaostatak i pojasnio zašto. Pročitao je mišljenje HT-a o predloženoj tehnologiji. Smatra da nije dovoljno zrela u implementaciji novih generacija mreža za postizanje ciljeva projekata. HT smatra nerelevantnim ciljeve EU komisije do 2025. jer je to samo prijedlog EU komisije i sugerira da projekt ne izlazi van ciljeva do 2020. g. Mi gradimo 2021. ili 2023. g. i staviti ćemo nešto što je Europa 2015. ili 2017. g. izbacila van.

VIP-net u potpunosti podržava minimalne brzine od 100 megabita/sek s mogućnosti jednostavnog prelaska na 1 gigait/sek. U raspravi su sudjelovale tri mreže. HT brani razvoj interneta u Hrvatskoj. To je činjenica, a rekli smo da želimo školstvo – društvo znanja , a bez brzog interneta danas nećemo moći. Nada se da će se moći još nešto napraviti, a to ovisi o privatnim investitorima. Dugo se vijećalo o ova dva modela i to je stav zajedno sa Karlovačkom županijom. Grad Karlovac (koji će dignuti veliki kredit za završetak aglomeracije) i Grad Duga Resa idu zajedno u aglomeraciju i nemamo vlastitih sredstava za optičku kanalizaciju. Da ima viška novaca bilo bi najbolje da sami za 5 miliona kn na cijelom području sagradimo mrežu i pustimo Internet od 500/500 megabita/sek. Ako je Gradsko vijeće za to da se gradi, prvi je koji će podržava.

Druge rasprave nije bilo. Predsjednik Gradskog vijeća daje prijedlog zaključka na glasovanje. Prihvaćen je jednoglasno s 12 glasova ZA

**a/ Odluku o modelu financiranja u Projektu razvoja širokopojasnog interneta u Gradu Dugoj Resi,**

**b/ Odluku o davanju suglasnosti Karlovačkoj županiji za provedbu postupka javne nabave za privatnog operatera za projektiranje, izgradnju i operativni rad nepokretne širokopojasne mreže sljedeće generacije, na području provođenja Projekta II. (Gradova Duge Rese i Ozlja te Općina Barilović, Bosiljevo, Draganić, Generalski Stol, Kamanje, Krnjak, Lasinja, Netretić, Ribnik, Vojnić i Žakanje).**

11./ Odluka o organizaciji obilježavanja Dana Grada i Dana zaštitnika Grada Duge Rese za 2018. g., donošenje.

Prijedlog Odluke o organizaciji obilježavanja Dana Grada i Dana zaštitnika Grada Duge Rese za 2018. g. dostavljen je u materijalima, uz poziv za sjednicu.

Predlagatelj i izvjestitelj je gradonačelnik Tomislav Boljar kojem je predsjednik Gradskog vijeća dao riječ. I ove godine organizatori obilježavanja su Pučko otvoreno učilište Duga Resa i Turistička zajednica Grada Duge Rese. Predložio je da se u buduće ova odluka donosi početkom godine, odmah po donošenju proračuna kako bi organizatori mogli postupiti aktivnostima u planiranju programa.

Predsjednik Gradskog vijeća otvorio je raspravu u kojoj je vijećnik Zlatko Grčić podržao prijedlog gradonačelnika i predložio da se dostavi vijećnicima da već u četvrtom mjesecu rasprave o programu.

Vijećnik Marijo Popovački podržao je raspravu i zanima ga da li su vijećnici u obvezi i mogu li znati što se u ovoj godini planira od događanja, na što će se potrošiti novac i od kuda će se platiti?

Vijećnik Vjekoslav Tutek mišljenja je da bi Gradsko vijeće trebalo osnovati odbor za organizaciju u koji bi bile uključene sve udruge i s time započeti već u devetom mjesecu da se zna koliko bi to koštalo do izrade proračuna. Sada je kasno i radi se na način da jedan bude odgovoran i dobiti pljesak ili „po kičmi“.

Gradonačelnik je podržao izneseno. Grad ima ustanove kojima je to zadatak i time se bave. Očekuje se do 15. 9. ove godine plan i program rada za iduću godinu da se može proračunom predvidjeti. Biti će kompletna financijska izvješća ustanova za događanja. Nešto će biti plaćeno iz proračuna jer je cilj razvoja turizma. Ustanove će kontaktirati sve udruge u kulturi i sportu. Cilj je imati jedan festival na rijeci. Prvi puta je najskuplje. Dio se nada pokriti kroz sponzore. Kroz tri godine očekuje da bude glavni festival u ovom dijelu županije, kroz pet godina na nivou županije, kroz deset godina u regiji. Cilj je kako uklopiti turističku ponudu i potražnju.

Zaključena je rasprava. Predsjednik je dao prijedlog zaključka na glasovanje. Prihvaćen je jednoglasno s 12 glasova ZA

**Gradsko vijeće donijelo je Odluku o organizaciji obilježavanja Dana Grada i Dana zaštitnika Grada Duge Rese za 2018. g., u predloženom tekstu.**

12./ Izvješće o rezultatima provedenih izbora za članove Vijeća mjesnih odbora Grada Duge Rese, donošenje.

Izvješće Gradskog izbornog povjerenstva o rezultatima provedenih izbora za članove Vijeća mjesnih odbora Grada Duge Rese dostavljeno je u radnim materijalima. O izvješću se ne glasuje, već se prima na znanje, napomenuo je predsjednik Gradskog vijeća i dao riječ izvjestitelju za predlagatelja predsjednici Gradskog izbornog povjerenstva Helena Milković, pročelnici Gradske službe, koja je upoznala s provedenim izborima. U radnim materijalima, tekstu obrazloženja je greška navedenim godinama mandatnog razdoblja i treba ispraviti 2018. – 2022. g. Naknade za provedene izbore biti će isplaćene donošenjem rebalansa proračuna. Mjesni odbori su konstituirani i mogu početi s radom.

Otvorena je rasprava. Nitko se nije javio za riječ pa je predsjednik zaključio točku dnevnog reda konstatacijom da je **Gradsko vijeće upoznato je s Izvješćem o rezultatima provedenih izbora za članove Vijeća mjesnih odbora Grada Duge Rese.**

13./ Razno.

Predsjednik Gradskog vijeća, uz ispriku zbog prekidanja rasprave vijećnika u aktualnom satu, dao je riječ vijećniku Jasminu Sarvanu. Vijećnik se ispričao, osvrnuo na politiziranja i istaknuo želju za radom i rješavanjem određenih problema. Želi fer i poštenu suradnju. Nije član međusobne bitke. Ne želi da ga se u javnosti ocrnjuje. Podsjetio je na rasprave o predloženim članovima Nadzornog odbora Komunalno Duga Resa d.o.o. koje su se odnosile na njega i predloženog člana Dražena Gvozdića. Poziva se na dosljednost i rad. Skrenuo je pozornost na promidžbeni izborni materijal (drugi krug) vijećnice Dijane Zadrović i iznio da se slaže da grad oronulih fasada što kao ovlašteni predstavnik stanara u suradnji sa Stambenim gospodarstvom nastoji riješiti. Uz razvoj gospodarstva, turizma i infrastrukturu pri čemu je istaknuto rješavanje petog kolosijeka što će svi podržati i čestitati ako može nešto poduzeti, a što je vijećnica Dijana Zadrović potvrdno odgovorila. Podsjetila je na svoju raspravu na prošloj sjednici o imenovanju Nadzornog odbora i raspravama na sjednici Odbora za izbor i imenovanja kod utvrđivanja prijedloga članova NO-a, a vezano na kvote od 35% birača ovoga grada koje je na izborima dalo podršku HDZ-u koje nije uzeto u obzir da imaju barem jednog člana u NO-u.

Zamjenik predsjednika Gradskog vijeća Mijo Ivanić ispravio je da HDZ nema 35% birača, već 35% birača koji su izašli na izbore.

Predsjednik Gradskog vijeća pojasnio je da je odbor za izbor i imenovanja donio svoj zaključak i ponovno će se sastati. Neće zaobići člana odbora Dijanu Zadrović. Biti će dopunjeni materijali, ako budu dostavljeni novi prijedlozi za javna priznanja. Danas je skinuta točka da se o tome na sjednici Gradskog vijeća

Vijećnik Zlatko Grčić osvrnuo se na izlaganje vijećnika Jasmina Sarvana. Nije želio degradirati njegovo zvanje policajca, koje je časno. Simpatičan mu je bio način na koji je izrekao svoje pitanje opisivanjem lijeve i desne strane. Pročitao je dio zapisnika sa 10. sjednice Gradskog vijeća o uvjetima struke za članove NO-a.

Napomenuo je da je bitan samo napredak Grada.

Zamjenica predsjednika Gradskog vijeća Ljiljana Galić iznijela je svoj osvrt na peti DugaResaFest i odazivu na poziv Agore i Grada. Prvu večer rezervirana mjesta s imenima bila su donekle popunjena, dok su na završnoj večeri ta mjesta bila gotovo prazna. Ocjenjuje to ružnim i da nije dobra poruka. Ozbiljnije treba shvatiti događaj koji znači svima i Gradu. Dolaskom ili nedolaskom dajemo sliku javnosti.

Predsjednik Gradskog vijeća potvrdio je iznijeto i potvrdio ne odaziv na događanja koja se organiziraju.

Zlatko Matičić replicirao je na iznijeto i iznio da on, vijećnik Benić i Saravan nisu pozvani.

Pročelnica Helena Milković iznijela je svoja saznanja o posjećenosti toj manifestaciji prošle godine.

Vijećnik Vjekoslav Tutek iznio je da je organizator udruga Agora koja je pozvala. Predložio je da parkiralište kod DVD-a Duga Resa. Livade u vlasništvu 1/1 DVD Duga Resa koji bi dali Gradu i građanima na korištenje. Na to su dobili suglasnost mjesnog odbora. Obavijestili su o tome župnika i razgovarano je s Udrugom invalida. Radi im problem košnja trave i čišćenje, a kod kupališta nema dosta parkirališnih mjesta. Fiksnom preprekom će dio DVD ograditi da mogu izlaziti po potrebi. Predložio je da se rebalansom osigura nešto novaca i naprave zemljani radovi. Napravljeno je idejno rješenje tog prostora s tridesetak parkirališnih mjesta.

Predsjednik Gradskog vijeća zahvalio je nazočnima i zaključio sjednicu.

Dovršeno u 13,25 sati.

Zapisnik sastavila PREDSJEDNIK GRADSKOG VIJEĆA

Mirjana Duganić, v.r. M.P. Ivan Moguš, v.r.